Diari Oficial de la Generalitat Valenciana


Sumari del DOGV 1588, del 17-07-1991 (1991/822122)

ACORD de 26 de juny de 1991, del Govern Valencià, pel qual s'aprova definitivament el Projecte de modificació puntual núm. 11 del Pla General d'Ordenació Urbana de Benicarló, referent a l'obertura del carrer Hernan Cortes i canvi de qualificació al seu entorn.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1588

Data del DOGV
:   17-07-1991

Secció del DOGV
:   ALTRES DISPOSICIONS

Número del document
:   1991/822122


Data del document
:   26-06-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 26 de juny de 1991, del Govern Valencià, pel qual s'aprova definitivament el Projecte de modificació puntual númm. 11 del Pla General d'Ordenació Urbana de Benicarló, referent a l'obertura del c/ Hernán Cortés i canvi de qualificació al seu entorn.  
El Govern Valencià, en la reunió del dia 26 de juny de 1991, adoptà l'acord següent:  
Vist l?expedient relatiu al projecte de modificació puntual núm. 11 del Pla General d'Ordenació Urbana del municipi de Benicarló referent a l?obertura del c/ Hernàn Cortés i canvi de qualificació al seu entorn, aprovat definitivament per la Comissió Territorial d'Urbanisme de Castelló el 19 de setembre de 1990, tret d'allò que fa referència a la modificació relativa a canvi de zonificació d'espais lliures de sistema general emplaçats a la unitat d'actuació núm. 9, sobre la qual es va emetre un informe favorable a l?efecte de continuar la seua tramitació.  
Antecedents de fet  
l'Ajuntament de Benicarló, en sessió plenària de 19 de setembre de 1989, acordà aprovar inicialment el projecte de modificació puntual núm. 11 del Pla General d'Ordenació Urbana de Benicarló, relativa a l?obertura del carrer Hernàn Cortés fins al mar.  
Per tal que es presentaren les al·legacions pertinents, sobrí un període d'informació pública d'un mes, i per a aquest fi es va publicar l'acord- en el Butlletí Oficial de la Província de 10 d'octubre de 1989, i en el diari Mediterràneo, i en aquest període s'hi presentaren dues al·legacions.  
l'ajuntament en sessió plenària de 26 de juliol de 1990, per majoria absoluta legal, acordà aprovar provisionalment el projecte de modificació puntual núm. 11 del Pla General d'Ordenació Urbana de Benicarló i va desestimar les al·legacions realitzades, i acordà també enviar l?expedient a la Comissió Territorial d'Urbanisme de Castelló.  
La Comissió Territorial d'Urbanisme de Castelló, en sessió de 19 de setembre de 1990, acordà d'aprovar definitivament el projecte de modificació sobre l?obertura del c/ Hernàn Cortés i canviar la qualificació del seu entorn, només en alló que afecta les unitats d'actuació números 21 i 22 i les àrees no incloses en cap Unitat d'actuació, i emetre un informe favorable sobre la modificació relativa al canvi de zonificació d'espais lliures de sistema general emplaçats a la unitat d'actuació núm. 9.  
El Conseller d'Obres Públiques, Urbanisme i transports emeté un informe favorable sobre la projectada modificació mitjançant la Resolució de data 21 de gener de 1991.  
La Comissió Permanent del Consell d'Estat emeté un dictamen favorable respecte d'això l'11 d'abril de 1991.  
Fonaments de dret  
La modificació projectada consisteix en reordenar els espais previstos pel Pla General en l?àmbit de la unitat d'actuació núm. 9 de Benicarló per tal d'articular-los amb la nova ordenació provinent de la requalificació dels terrenys que confronten per l?oest.  
El criteri es concreta en:  
a) Manteniment de la plaça que hi ha a la unitat d'actuació núm. 9 al costat del mar, però adequant la seua escala a les característiques de la població i reordenant la resta d'espais Lliures en àrees més adequades a l?ús.  
b) Trasllat de l'eix de penetració actual per l'oest en l'actual ordenació per a adequar-lo a l'eix que prové de les àrees que confronten (Hernàn Cortés).  
c) Establiment d'un espai Lliure simètric amb el que hi ha a l'àrea que confronta per l'oest per a aconseguir una racional integració de l'edifici públic que hi ha.  
La modificació proposada s'articula a través d'un eix preferentment per a vianants que estarà constituït per la prolongació del carrer Hernàn Cortés, que presentarà una façana continua a la part nord i s'obrirà a un conjunt d'espais Lliures a la part sud que aniran formant petites places, una de les quals recollirà com a element originador de l'espai un edifici públic, que es pretén conservar. S'establirà un espai reglat en tot el conjunt que constitueix la plaça que confronta de manera que done una imatge unitària d'aquest.  
La nova ordenació proposada produeix un increment de deu habitatges sobre els previstos actualment, que es compensa amb el corresponent increment d'espais lliures i passa de 9.132 m2 previstos en el Pla General d'Ordenació Urbana de 1986 a 9.350 m2 previstos en la modificació, i és superior la nova previsió als límits legals necessaris establerts per als espais lliures.  
La modificació proposada no significa un canvi en l?estructura general i orgànica del territori, cosa per la qual no s'alteren els objectius fonamentals del planejament.  
En compliment de l'article 50 de la Llei del Sòl, en relació amb l'article 161.2 del Reglament de Planejament Urbanístic i el Decret 137/1990, de 30 de juliol, del Consell de la Generalitat Valenciana, pel qual s'aprovà el reglament dels òrgans urbanística, l'aprovació definitiva competeix al Govern Valencià, després de l'informe favorable del Conseller d'Obres Públiques, Urbanisme i Transports i del dictamen del Consell d'Estat.  
Vistos els preceptes legals citats, la Llei del Sòl, la Llei de Procediment administratiu i d'altres d?aplicació pertinent, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament la modificació puntual relativa a canvi de zonificació d'espais lliures de sistema general emplaçats a la unitat d'actuació núm. 9 de Benicarló.  
Contra l'acord transcrit, que esgota la via administrativa, hom pot interposar recurs de reposició davant el Govern Valencià en el termini d'un mes, comptador des del dia següent que es publique aquest acord.  
València, 26 de juny de 1991.  
El Conseller Secretari del Govern Valencià,  
EMERIT BONO I MARTINEZ